cyanic-selkie/wikianc huggingface dataset:
Gemeinschaftsantenn
Technesch Entwécklung
Duerno goung et virun allem drëm d'Kapazitéite vun de Reseauen an d'Luucht ze setzen, fir déi ëmmer méi grouss Zuel vu Programmer déi et vun den 1980er Jore u ginn ass iwwerdroen ze kënnen. D'Entwécklung an deem Beräich variéiert ganz staark tëscht deene verschiddene Gemeinschaftsantennen. Déi eng hunn sou hir Reseaue systematesch moderniséiert an d'Bandbreet mat neie Verstäerker no uewen adaptéiert wärend anerer nëmme vill manner Programmer iwwerdroe kënnen.
D'Fro vun der Modernisatioun huet sech och bei de Kappstatioune gestallt. Nieft den terrestereschen Antennen hunn dës och missen un d'Satelliteprogrammer ugepasst ginn an duerno un d'digital Diffusioun.
Enn der 1990er Joren hunn déi éischt Gemeinschaftsantennen ugefaangen hir Reseauen ëmzebaue fir se bi-directionnel ze maachen. Dat huet hinnen erlaabt nieft der klassescher Teledistributioun och interaktiv Servicer wéi den Internet-Accès unzebidden. Dofir muss allerdéngs den traditionelle Koaxkabelreseau an en hybride Koaxkabel- a Glasfiberreseau ëmgebaut ginn. D'Verstäerker am Reseau mussen och moderniséiert ginn. Och hei gëtt et staark Ënnerscheeder vu Gemeinschaftsantenn zu Gemeinschaftsantenn.
Am Ufank vum 21. Joerhonnert huet d'digital Technik hire Wee an de Kabel fonnt mat der Norm DVB-C. Nieft der klassescher analoger Teledistributioun hunn ëmmer méi Gemeinschaftsantennen ugefaangen och en digitaalt Signal ze verdeelen. De Virdeel war eng besser Qualitéit an, virun allem, d'Méiglechkeet méi Programmer iwwer de selwechte Reseau ze schécken. Mat der digitaler Technik huet och d'Zäit vun der PayTV an der Héichdéfinitoun (HD) zu Lëtzebuerg ugefaangen. De Nodeel vum Digitalen ass allerdéngs, datt ee bei de meeschte Fernseeapparater zousätzlech en externen Dekoder brauch.
Acteuren
Eng Konsequenz vun der Regierung hirer Decisioun vun 1967 d'Gemeinschaftsantennen der Privatinitiativ z'iwwerloosse war, datt et net een, mä eng ganz Rei Acteure gouf. Déi éischt ware Veräiner a Form vun ASBLen. Mä och Gemengen hu Gemeinschaftsantenne gezunn. An da gouf et och kommerziell Entreprise wéi d'Eltrona, d'Coditel (méi spéit Numericable), d'Siemens, d'Sogel oder Electricité Konz. D'Netzer vun Electricité Konz goufe méi spéit vun der Sogel iwwerholl, déi seng Kabelaktivitéiten an der Gesellschaft Digivision zesummegeluecht huet. Am November 2012 huet d'Eltrona 80% vun Digivision iwwerholl. . D'Eltrona, mat der Mark Imagin, huet 2010 schonn d'Netzer vu Siemens, duerno Nokia Siemens Networks, iwwerholl gehat.
Méi spéit an der Entwécklung goufen d'Grenzen tëscht den Engen an den Aneren dacks méi verschwomm. Sou hunn d'Gemengen dacks d'ASBLe staark ënnerstëtzt an och zum Deel mat kommerziellen Acteuren zesummegeschafft.
Auteursrechter
Zou gréisseren Diskussiounen huet an den 1990er Joren d'Fro vun den Auteursrechter gesuergt. Enn der 1980er Joren huet eng Gesellschaft fir Auteursrechter ugefaangen de Gemeinschaftsantennen am Numm vun de Televisiounsprogrammer Suen ze froe fir d'Recht dës Programmer ze verdeelen. Et huet awer missen zu engem Geriichtsuerteel komme fir d'Fro ze klären. Dëst war 1995 de Fall, an zanterhier steet fest, datt d'Gemeinschaftsantennen dës Auteursrechter bezuele mussen.
Am Joer 2007 huet d'Fro vun den Auteursrechter nees fir vill Opreegung gesuergt wéi bekannt ginn ass, datt eng nei Konventioun tëscht de Programmer an de Gemeinschaftsantennen ob den 1. Januar 2008 a Kraaft géif trieden. Déi nei Konventioun huet 80 Programmer ofgedeckt géint just 21 an där aler, an de Gemeinschaftsantennen zougeséchert, datt si net géifen ugesicht gi well si bis dohin dacks méi wéi 21 Programmer iwwerdroen hunn. Allerdéngs ass de Präis vun der Redevance vu 17,43 Euro (ouni TVA) am Joer 2007 op 55 Euro am Joer 2008 eropgaangen.
Zu nach méi Verdrësserlechkeet huet allerdéngs d'Noriicht gesuergt, datt am Joer 2008 d'analog Teledistributioun ofgeschalt géif ginn. Jiddwer Abonné misst sech also en digitalen Dekoder kafen. An der Konventioun tëscht der CLT-Ufa, als Vertrieder vun de Chaînen, den Auteursrechtergesellschafte Sacemlux an Algoa an de Gemeinschaftsantenne stoung datt am Prinzip d'Programmer digital missten iwwerdroe ginn. No vill Protest hunn de Kommunikatiounsminister Jean-Louis Schiltz an d'Association des Antennes collectives am Hierscht 2007 ugekënnegt, datt déi analog Televisioun parallel mat där digitaler weider bestoe géif soulaang eng Demande dofir do wier.
Am Kader vun dësen Diskussiounen huet d'Regierung proposéiert den TVA-Saz op d'Verdeele vu Fernseeprogrammer vu 15 op 3 Prozent erofzesetzen. Dëst ass duerch d'Steiergesetz vum 21. Dezember 2008 decidéiert ginn. Doduerch sollt et méiglech ginn, datt de ganze Präis fir d'Cliente vu Gemeinschaftsantennen trotz deene méi deieren Auteursrechter net ze vill staark klamme géifen. Dat ass allerdéngs just wouer fir Gemeinschaftsantennen déi och TVA musse verrechnen, also de kommerziellen Antennen. Et ass awer net wouer fir d'Gemengen an ASBLen. Op den Auteursrechter selwer si scho virdrun nëmmen 3 Prozent TVA gewiescht.
260
Um Spaweck
260er
Pierre Quétineau
De Pierre Quétineau, gebuer de 25. August 1756 zu Le-Puy-Notre-Dame, a gestuerwen de 17. Mäerz 1794 zu Paräis, war de Chefgenerol vun der franséischer Armée de l'Ouest wärend der Revolutioun.
Hie war Kommandant an der Vendée wéi et 1793 zum Opstand komm ass. Nodeem hien zu Bressières ugegraff ginn ass, an d'Mauere gefall sinn, huet hie sech op Thouars zeréckgezunn. D'Vendéens hunn d'Stad ageholl an hunn de Quétineau gefaange geholl.
Déi aner Genereel hu versicht him bäizebréngen, datt d'Convention vu senger Néierlag net begeeschtert war, an him dës och net verzéie géif, de Pierre Quétineau huet net op si gelauschtert. Wéi hien nees fräikomm ass, wollt hien direkt bei seng Arméi zeréck. Hie gouf virun d'Revolutiounsgeriicht gestallt, zum Doud verurteelt an de 27. Ventôse vum Joer II guillotinéiert.
Ethynylatioun
Bei der Ethynylatioun kënnt bei eng organesch Verbindung eng CC-Grupp mat enger Dräifachbindung tëscht den zwéi Kuelestoffatomer derbäi.
Allgemenges
D'Reaktioun ass relativ einfach ze maachen, well e Waasserstoff-Atom, dee bei sou enger CC-Dräifachbindung drunhänkt, ee relativ héije Sairecharakter huet. Dat bedeit datt e liicht mat ënnerschiddleche Base ka reagéieren, fir dann en organescht Salz ze bilde wat een ouni gréisser Problemer un eng Moleküll kann drunhänken.
Generatioun aus Natriumacetylid an Tetrahydrofuran(THF)
Et handelt sech just ëm ee Wiessel vum Léisungsmëttel dat nei Méiglechkeeten ergëtt an doduerch méi einfach ze maachen ass. Déi Method huet déi vireg ofgeléist. An enger éischter Period ass Toluol (Methylbenzol, Toluen) benotzt ginn, ier THF geholl gouf.
Doraus gëtt dann z. B.: 1-Heptyn mat 57 % Rendement aus 1-Bromopentan. 1-Nonyn mat 72% Rendement aus 1-Bromoheptan. 1,9-Decadiyn mat 71 % Rendement aus 1,6-Dibromohexan.
De Rendement gouf net mam Léisungsmëttel verbessert, mä well de Procedé méi einfach a manner opwänneg ginn ass, konnt déi Method sech duerchsetzen.
Aktuell gëtt och Dimethylsulfoxyd (DMSO) als Léisungsmëttel geholl.
Wehrmacht
Wehrmacht war den Numm vun der däitscher Arméi an der Zäit vum 16. Mäerz 1935 bis 1946 wéi se opgeléist gouf. Si war an dräi grouss Truppeverbänn, d'Heer d. h. Arméi um Land, d'Krichsmarine an d'Loftwaff agedeelt.
Departement Nièvre
D'Nièvre (58) ass e franséischt Departement an der Regioun Bourgogne-Franche-Comté. Et huet säin Numm vum Floss mam selwechten Numm.
De Sëtz vun der Prefecture ass zu Nevers.
Brixey-aux-Chanoines
Brixey-aux-Chanoines ass eng franséisch Gemeng an der Meuse an der Regioun Grand Est.
Beschreiwung vum Wopen Fascé d'or et d'azur de huit pièces, au franc quartier d'argent chargé d'une clef de gueules.
Schlass Peterhof
D'Schlass Peterhof, oder Petergof (ru: Петергоф) war de russeschen Zaren hire Summerpalais. De Palais selwer, säi Park, seng Sprangburen, Kaskaden a Waasserspiller si weltbekannt a ginn als Kennzeeche vun der russescher artistescher Kultur am 18. an 19. Joerhonnert betruecht.
Et war de Péiter de Groussen, deen direkt um Ufank vum 18. Joerhonnert d'Initiativ ergraff huet, fir net wäit vu senger Haaptstad Sankt Péitersbuerg dës aussergewéinlech Summerresidenz mat allem Drëm an Drun ze bauen. Säi Park mat sengen 176 verschiddene Sprangburen, Waasserfäll a Statue weist en aussergewéinleche Räichtum op. Am bekanntste sinn d'Waasserspiller hanner dem Palais, do wou den Zar mam Schëff ugeluecht huet, wann en a seng Summerresidenz koum. De Palais mat senge ville Kollektioune ka besicht ginn. No 1917 huet de russesche Staat de Peterhof iwwerholl a fir d'Erhalung vun dësem Bijou gesuergt.
Claude Meisch (Politiker)
De Claude Meisch, gebuer de 27. November 1971 zu Péiteng, ass e lëtzebuergesche Bankbeamten a Politiker (DP). Hien ass zanter dem 5. Dezember 2018 Minister fir Erzéiung, Kandheet a Jugend; Minister fir Fuerschung, Héichschoulen a Beruffsausbildung an der Regierung Bettel-Schneider-Braz, d'selwecht wéi vun 2013 bis 2018 an der Regierung Bettel-Schneider. Virdru war hie, vun 1999 bis 2013, Deputéierten an der Chamber, vun 2002 bis 2013 Buergermeeschter vun der Gemeng Déifferdeng a vun 2004 bis 2013 President vun der Demokratescher Partei.
Säi Liewen
No der 13ième, déi hien am Lycée technique Mathias-Adam zu Péiteng ofgeschloss huet, huet hie bis 1998 Finanzmathematik op der Universitéit zu Tréier studéiert. No sengem Studium huet hien op der Banque de Luxembourg geschafft. Zanter 1994 ass hie Member vun der DP an tëscht 1995 an 2000 war hien den éischten nationale Vizepresident vun der Jeunesse démocrate et libérale (JDL) a President vun der JDL-Sektioun Déifferdeng.
Den 10. Oktober 1999 ass de Claude Meisch an de Gemengerot vun der Stad Déifferdeng gewielt ginn a war do, vum 31. Januar 2002 bis zu senger Nominéierung als Minister, Buergermeeschter. An där Funktioun war hien och Vizepresident vum Syndicat intercommunal de l'hôpital princesse Marie-Astrid zu Nidderkuer a Member vum Büro vum Syndicat Pro-Sud.
Hien ass Member vum Direktiounscomité vun der DP a war tëscht 2004 an 2013 President vun där Partei.
Bei de Chamberwale vum 13. Juni 1999 ass hien op der Lëscht vun der DP am Walbezierk Süden eng éischt Kéier an d'Chamber gewielt ginn. Bei deene vum 13. Juni 2003, deene vum 7. Juni 2009, deene vum 20. Oktober 2013 an deene vum 14. Oktober 2018 ass hien allkéiers als Deputéierten erëmgewielt ginn.
No de Chamberwale vum 20. Oktober 2013 huet hien op säin Deputéiertemandat verzicht, fir an der Regierung Bettel-Schneider Minister fir Erzéiung, Kandheet a Jugend a Minister fir Fuerschung, Héichschoulen a Beruffsausbildung ze ginn. Dat selwecht huet hien no dene vun 2018 gemaach, wou hien an der Regierung Bettel-Schneider-Braz déi selwecht Portefeuilen iwwerholl huet.
Privatliewen
Hie wunnt zu Uewerkuer an der Gemeng Déifferdeng, ass bestuet an huet e Jong.
Lannen zu Diänjen
Déi véier Lannen zu Diänjen si Wanterlannen (Tilia cordata MILL.; tilleul à petites feuilles; Winterlinde) a sti vierum Baurenhaff Miller am südlechen Ausgank vun Diänjen. Déi véier Lannen, déi zu de bemierkenswäerte Beem zu Lëtzebuerg gehéieren, stinn am Carré ronderëm en aalt Kräiz aus Schifer.
Et gëtt erzielt datt si 1714 geplanzt goufen (cf Quell 2002).
Den Haff Miller ass nom Pierre Miller genannt, ee vun de fréiere Proprietairen. De Pierre Miller war dee leschten aus enger Rei vun aacht Generatiounen a senger Famill deenen dat sougenannt Milleschgutt gehéiert huet, eng Propriétéit zu där och déi sougenannt Diänjer Millen, déi haut net méi besteet, gehéiert huet.
Soubrette
Soubrette ass en Ausdrock deen am Theater, an der komescher Oper an an der Operett gebraucht gëtt fir d'Roll an d'Stëmm vu luussegen, affektéierte Botzmeedercher oder manieréierten Zëmmermeedercher ze beschreiwen.
An der Oper gëtt déi Roll vu Sopranistinne mat enger liichter Stëmm virgedroen.
Waasser
Waasser (H<SUB>2</SUB>O) ass eng cheemesch Verbindung aus den Elementer Sauerstoff (O) a Waasserstoff (H). D'Bezeechnung Waasser gëtt besonnesch fir de flëssegen Aggregatzoustand gebraucht. Am festen, also gefruerenen Zoustand, gëtt et Äis genannt, am gasfërmegen Zoustand Waasserdamp.
Äerd
Grouss Deeler vun der Äerduewerfläch si mat Waasser bedeckt, woubäi dëst besonnesch op der Südhallefkugel de Fall ass a sech ganz extreem un der Waasserhallefkugel weist. D'Versuergung vun der Weltbevëlkerung mat hygienesch an toxikologesch onbedenklechem Drénkwaasser, grad wéi mat genuch Notzwaasser, ass eng vun de gréissten Erausfuerderungen un d'Mënschheet an den nächste Joerzéngten.
D'Waasservirkommen op der Äerd ass ongeféier 1 386 Millioune km3, wouvun eleng 1 338 Millioune km3 (96,5 %) op d'Salzwaasser vun de Weltmieren entfalen. Nëmmen 48 Millioune km3 (3,5 %) vum ierdesche Waasser si Séisswaasser. Dat mat 24,4 Millioune km3 (1,77 %) meeschte Séisswaasser ass als Äis un de Polen, Gletscheren an am Permafrostbuedem gebonnen a kann also net benotzt ginn. E weidere wichtegen Undeel mécht d'Grondwaasser mat 23,4 Millioune km3 aus. D'Waasser vun de fléissende Gewässer an de Banneséien (190 000 km3), vun der Atmosphär (13 000 km3), dem Buedem (16 500 km3) an de Liewewiesen (1 100 km3) ass am Verglach dozou zimmlech onbedeitend. Dobäi steet nëmmen e klengen Deel vum Séisswaasser als Drénkwaasser zur Verfügung. Am Ganze sinn 98,233 % vum Waasser flësseg, 1,766 % fest an 0,001 % gasfërmeg. A sengen ënnerschiddleche Formen huet d'Waasser dobäi spezifesch Verweilzäiten an et zirkuléiert an engem Stéck am globale Waasserkreeslaf.
Dës Undeeler kann een awer nëmmen op ongeféier bestëmmen a si verännere sech och staark am Laf vun der Klimageschicht, woubäi een dovun ausgeet, datt duerch d'Global Erwiermung den Undeel vum Waasserdamp an d'Luucht goe wäert.
D'Origine vum Waasser op der Äerd
D'Origine vum Waasser op der Äerd, a virun allem d'Fro, firwat et op der Äerd däitlech méi Waasser gëtt wéi op anere Planéiten déi der Äerd gläichen, ass bis haut net wierklech erkläert. En Deel vum Waasser däerft duerch d'Ausgase vum Magma entstane sinn, kënnt also am Endeffekt aus dem Banneschte vun der Äerd. Ob domat awer d'Mass vum Waasser erkläert ka ginn ass d'Fro. Weider grouss Undeeler kënnen awer och duerch Aschléi vu Koméiten, transneptuneschen Objeten oder waasserräichen Asteroiden (Protoplanéiten) aus dem baussenzege Beräich vun der Haaptasteroideceinture op d'Äerd komm sinn. Miessunge vum Isotopeverhältnes vum Deuterium zum Protium (D/H-Verhältnes) deit dobäi awer éischter op Asteroiden hin, well a Waasseraschlëss a Chondritten änlech Verhältnesser fonnt goufe wéi am ozeanesche Waasser, wougéint d'Miessunge vun deem Isotopeverhältnes a Koméiten an an transneptuneschen Objeten nëmme schlecht mat ierdeschem Waasser iwwerenee klappen.
Sonnesystem
Baussent der Äerd gëtt et och Waasser zwar a gigantesche Quantitéiten, mä dofir awer nëmmen "dënn verdeelt": entweeder als Äis op aneren Himmelskierperen oder als Waasserdamp. Als Äis gouf Waasser a Koméiten ("knaschteg Schnéibäll"), um Mars an op e puer Mounde vun de baussenzege Planéiten nogewisen. Eleng schonn d'Réng vum Saturn enthalen ongeféier 20-30 % sou vill Waasser wéi et ës op der Äerd gëtt. Vill Hiweiser deiten drophin, datt de Mars an der Fréizäit vu senger Entwécklung oppe Waasserflächen hat. Zu de Mounden zielen d'Jupitermounden Europa, Ganymed a Kallisto, all d'Mounde vum Saturn a vum Uranus, d'Mounde vum Neptun (ënner anerem den Triton (de gréisste Mound vum Neptun), an de Charon, deen eenzege bekannte Mound vum Pluto. Hiweiser op Äis a Meteorittekrateren an der Ëmgéigend vun de Pole gëtt et souguer beim Merkur, deem Planéit, deen am nooste bei der Sonn ass. Et ass och méiglech, datt um Mound, um Fong vun déiwe Krateren an de Polregiounen, Äis als Relikt vun Aschléi vu Koméiten iwwerlieft huet. Wann dat sech géif als wouer erweisen, da wier dat Äis eng wichteg Waasser- a Sauerstoffquell fir spéider Basen um Mound, mä bis elo sinn dat nëmme Spekulatiounen.
Physik vum Waasser
De festen Zoustand vum Waasser ass d'Äis, de gasfërmegen de Waasserdamp. A wéi enger Phas d'Waasser ass hänkt vum Drock P a vun der Temperatur T of. Bei enger ganz bestëmmter Konditioun vu P an T kéint d'Waasser gläichzäiteg ënner deenen dräi Forme "fest", "flësseg" a "gasfërmeg" vir; dëse sougenannten Tripelpunkt vum Waasser kënnt vir wann:
D'Eenheet vun der Temperatur, fréier Grad Celsius, haut Kelvin, gëtt mat Hëllef vum Tripelpunkt vum Waasser definéiert.
D'Vitesse vum Schall am Waasser ass 1 500 m/s ënner normale Konditioune vun Drock an Temperatur.
D'Mass vun 1 cm³ Waasser bei 4 °C ass 1 g. Doraus ergëtt sech ënner normale Konditiounen eng Waassermass vun 1 000 kg/m³, eng Tonn pro Kubikmeter oder ee Kilogramm pro Liter.
D'spezifesch Wäermt vum Waasser ass 4186 J/(kg·K) ënner normale Konditioune vun Drock an Temperatur. An alen Eenheetssystemer gouf d'Waasser benotzt fir d'Wäermt ze definéieren: eng Kalorie (respektiv eng Frigorie) war déi Wäermt, déi huet missen zougefouert (respektiv ofgefouert) ginn fir d'Temperatur vun engem Gramm Waasser ëm 1 Grad Celsius erop, respektiv erof ze setzen; dat entsprécht 4,185 Joule.
Waassermoleküll
Wéi all cheemesch Verbindung aus zwee Netmetaller, besteet och d'Waasser aus Moleküllen. Well d'Waassermoleküll - wéi de follgenden Artikeltext weist - polar ass, en Dipol, huet Waasser besonnesch Eegenschaften:
Déi Stoffeegeschafte ginn duerch d'Struktur vum Waassermoleküll erkläert: et ass gewénkelt, polar an et ka Waasserstoffbrécke bilden.
D'Moleküll vum Waasser besteet aus zwee Waasserstoffatomer an engem Sauerstoffatom. Geometresch ass d'Waassermoleküll gewénkelt, soudatt déi zwee Waasserstoffatomer an déi zwou Elektronekoppelen an d'Ecker vun engem geduechten Tetraeder geriicht sinn. De Wénkel, deen déi zwou O-H-Bindungen bilden, ass 104,45°. Doduerch, datt déi fräi Elektronekoppele méi Plaz brauchen, divergéiert e vum idealen Tetraederwenkel (~109,47°). D'Längt vun den O-H-Bindungen ass jeeweils 95,84 Picometer.
De Sauerstoff huet op der Pauling-Skala mat 3,5 eng méi héich Elektronegativitéit wéi de Waasserstoff mat 2,1. D'Waassermoleküll huet doduerch zimmlech däitlech Partialladungen. A Kombinatioun mat der dräieckeger Geometrie kënnt et op der Säit vum Sauerstoff zu enger negativer an op der Säit vun den zwee Waasserstoffatomer zu enger positiver Polaritéit. Dëst bewierkt en Dipolmoment, deen an der Gasphas 1,84 Debye ass. Waassermoleküllen hunn duerch Waasserstoffbrécke Wiesselwierkunge mateneen an hunn doduerch och ausgeprägten tëschemolekular Unzéiungskräften. Dobäi handelt et sech awer net ëm bestänneg a fest Verkettungen. De Verband vun deene Waassermoleküllen déi sech iwwer Waasserstoffbrécke verkette besteet nëmme Brochdeeler vu Sekonnen, duerno léise sech déi eenzel Moleküller erëm aus dem Verband a verkette sech grad sou séier op eneits. Dëst widderhelt sech an engem Stéck a féiert zur Bildung vun engem variable Cluster. Heiduerch kënnt et zu wichtegen Eegenschafte wéi der Dichtanomalie.
No der Isotopenzesummesetzung vum Waassermoleküll ënnerscheet een: schwéiert Waasser, hallefschwéiert Waasser an iwwerschwéiert Waasser. D'Molarmasse sinn ongeféier 18 g/mol (H2O), 19 g/mol (HDO), 20 g/mol (D2O, HTO), 21 g/mol (DTO) an 22 g/mol (T2O).
Waasser als Drénkwaasser a Produkt
Déi Waasservirkommen déi fir d'Drénkwaasserversuergung benotzt kënne ginn, kann en ënnerscheeden an Nidderschlagswaasser, Uewerflächewaasser vu Flëss, Séien, Stauséien, Grondwaasser, Mineralwaasser a Quellwaasser. A Mëtteleuropa gëtt et eng zouverlässeg Waasserversuergung, déi gréisstendeels käschtendeckend an héichwäerteg ass, meeschtens duerch ëffentlech Ubidder. Gewéinlech kënnt d'Leitungswaasser aus der noer Regioun, fir déi de kommunale Versuerger och ekologesch Responsabilitéit iwwerhëlt. De weltwäite Waassermaart huet allerdéngs eng Croissance wéi kaum eng aner Branche. Dofir hu privat Ubidder e groussen Interessi dru fir Waasser als Handelswuer ze definéiere fir dëse Maart z'iwwerhuelen.
Och wann dat normaalt Drénkwaasser net direkt eng Handelswuer ass, sou gëtt dach vu munnechen Organisatiounen argumentéiert, datt duerch d'Globaliséierung et och zu engem indirekte Waasserexport, virun allem vun de Länner vun der Drëtter Welt, kënnt. Dat heescht zum Beispill datt fir den Ubau vu Banannen 1.000 l/m² Buedem noutwenneg sinn. Duerch Produktiounssteigerungen, déi fir den Export bestëmmt sinn, feelt dat Waasser dann der Bevëlkerung vum Land. (Quell: Wuppertaler Institut)
Waasserverbrauch
Waasser verschwënnt net einfach. "Verbrauch" ass de Verloscht vun der technescher (Verdonstung) an ekologeschem Gebrauch vum Waasser duerch onerwënschten oder schiedlech Stoffer. De Waasserverbrauch ass also dat fir de mënschleche Verbrauch benéidegt Waasser. Dëst ëmfaasst den direkte mënschleche Genoss (Drénkwaasser) grad sou wéi déi Quantitéit, déi fir dat alldeeglecht Liewen (wäschen, kachen, asw.), fir d'Landwirtschaft, den Handel an d'Industrie (kuckt och bei Notzwaasser) gebraucht gëtt. De Waasserverbrauch ass dofir och net nëmmen eng Mooss fir d'Nofro vum Waasser, mä och fir d'Entsuergung (Kanalisatioun, Kläranlag).
De Waasserbedarf an Däitschland zum Beispill war 1991 47,9 Milliarden m3, wouvun eleng 29 Milliarden m3 als Killwaasser fir Kraftwierker gebraucht goufen. Ronn 11 Milliarden m3 goufen direkt vun der Industrie benotzt, 1,6 Milliarden m3 vun der Landwirtschaft. Nëmme 6,5 Milliarden m3 goufe fir Drénkwaasser benotzt. Den duerchschnëttleche Waasserverbrauch ass ongeféier 130 Liter pro Awunner an Dag (dovun ongeféier 1 Liter fir ze Drénken (nieft Cola, Béier an anerem Gedrénks déi jo och Waasser enthalen).
Waasserversuergung
D'Versuergung vun der Mënschheet mat properem Waasser stellt d'Mënschen net nëmmen an den Entwécklungslänner virun e grousse logistesche Problem. Nëmmen 0,3 % vun de weltwäite Waasserreserve kënnen als Drénkwaasser benotzt ginn, dat sinn 3,6 Millioune km3 vun am Ganzen ongeféier 1,38 Milliarde km3.
Fir der Waasserknappheet an nidderschlagsaarme Länner ze begéine gouf et schonn déi verrecktsten Iddien. Sou gouf zum Beispill scho virgeschloen e risegen Äisbierg mat Schlepper iwwer d'Mier ze zéien: dee géif ënnerwee nëmmen zum Deel schmëlzen, a vun deem Äisbierg dee lues a lues entdeet kéint een dann Drénkwaasser opfänken.
Kulturell Bedeitung vum Waasser
Wéinst senger grousser Bedeitung gouf d'Waasser scho bei de fréiste Philosophen zu de véier Urelementer gezielt. Den Thales vu Milet huet am Waasser souguer den Urstoff vun allem wat ass gesinn.
Waasser an den antike Wëssenschaften an an der Philosophie
D'Waasser ass an der vum Empedokles ageféiert an da virun allem vum Aristoteles vertruede Véier-Elemente-Léier nieft Feier, Loft an Äerd en Element.
Grad sou kënnt d'Waasser an der taoistescher Fënnef-Elemente-Léier vir (nieft Holz, Feier, Äerd a Metall). D'Bezeechnung Element ass hei awer net ganz richteg, well et sech em verschidde Wandlungsaspekter vun engem zyklesche Prozess handelt.
Am antike Griicheland gouf dem Element Waasser den Ikosaeder als ee vun de fënnef Platonesche Kierper zougeuerdent.
Waasser an de Reliounen
An de Reliounen huet d'Waasser dacks en héije Stellewäert. Dacks gëtt déi rengegend Kraaft vum Waasser beschwuer, zum Beispill bei de Moslemen ënner der Form vum rituelle Wäsche vun de Féiss ier een an eng Moschee erageet, oder am Glawe vun den Hindu beim rituelle Bueden am Ganges. Am Juddentum huet sou gutt wéi all Gemeng eng Mikwe, e Ritualbad. Déi chrëschtlech Daf gouf bis an de spéide Mëttelalter duerch Ënnerdauchen oder Iwwerschëdde mat Waasser als Ganzkierperdaf vollzunn; am Weste geschitt se haut meeschtens nach just duerch Besprenge mat Waasser. D'Daf bedeit d'Hinwendung zu Christus an d'Opnam an d'Kierch. Si steet och symbolesch fir d'Stierwen (Ënnerdauchen) an d'Operstoen (Ukommen um Uwänner vum neie Liewen). An der kathoulescher an an der orthodoxer Kierch spillt d'Wäiwaasser eng besonnesch Roll. Virun allem déi rengegend Kraaft vum Waasser war ëmmer nees e Grond fir iwwer d'Bedeitung vum Waasser fir d'Liewen an och fir e Liewen nom Doud nozedenken.
Swindon Town FC
Swindon Town FC (Spëtznimm The Robins, The Reds) ass en englesche Foussballveräin zu Swindon. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System. De Veräi spillt seng Heemspiller am County Ground Stadion.
De Veräin gouf 1881 gegrënnt an ass 1894 fir d'éischt professionell ginn. An der Saison 1992/93 hu si an der Premier League gespillt, sinn allerdéngs direkt erëm erausgefall. 1969 hu si den englesche Liga Pokal gewonnen, wat wuel de gréissten Erfolleg an der Veräinsgeschicht duerstellt. 1910 an 1912 stounge si och an den Halleffinalle vum FA Cup.
Um Spaweck
Offiziell Websäit vu Swindon Town FC
Willibrorduslannen zu Laaschent
Et gëtt erzielt, datt den Hellege Willibrord déi zwou Lannen op enger vu senge Missiounsreese geplanzt huet, dohier hiren Numm. Well den Alter vun de Lannen op 'nëmmen' eppes méi wéi 250 Joer geschat gëtt, gehéiert dës Geschicht an de Beräich vun de Legenden.
D'Lann iwwer der lénkser Trap déi bei d'Kierch féiert, huet zwou opfälleg Charakteristiken: op enger Héicht vun 1,50 m huet si e prononcéierte Bourrelet, an hir verwurrelt Wuerzele verlafen zum Deel iwwer dem Buedem.
D'Kierch ass dem Hellege Vältes geweit. Hiren ursprénglechen Alter ass onbekannt, awer hir Plaz op engem Hiwwel an och d'Legend mam Willibrord loossen drop schléissen, datt op där Plaz eemol e ganz aalt Hellegtum stoung.
Schonn 1883 huet de Jean-Nicolas Moes déi zwou Lanne bewonnert, an zugläich festgestallt, datt si an engem schlechten Zoustand waren. Ëm 2000 goufen d'Krounen zeréckgeschnidden, dëst awer op eng onprofessionell Manéier.
Ëm 2000 goufe follgend Moosse vun der Lann op der Nord- respektiv der Südsäit geholl: Duerchmiesser (op Broschthéicht) 1,00 m respektiv 0,95 m; Héicht 14 m respektiv 12 m.
Lann zu Suessem
D'Lann zu Suessem steet nieft der Mauer vum Suessemer Schlass, an der Verlängerung vun der Strooss déi vu Suessem bei d'Schlass féiert.
Aus de Quelle geet net ervir ob et eng Wanter- oder Summerlann ass. Den Alter vum Bam gëtt op ronn 500 Joer geschat.
Den Ëmfank vum Stamm, op Broschthéicht gemooss, huet follgendermoossen zougeholl:
Alphonse de la Fontaine
Den Alphonse Joseph de la Fontaine, gebuer de 5. Juli 1825 an der Stad Lëtzebuerg an do gestuerwen de 4. Juli 1896, war e lëtzebuergesche Forstingenieur an Zoolog. Hien ass den Auteur vun der Faune du pays de Luxembourg ou manuel de zoologie, der éischter Fauna vun de Wierbeldéieren vu Lëtzebuerg.
Nahe
Nahe ass den Numm vun:
Alphonse de la Fontaine
Hien ass de Jong vum Gaspard-Théodore-Ignace de la Fontaine an de Brudder vum Léon de la Fontaine a vum Edmond de la Fontaine, genannt Dicks.
Säi Wierk
Alphonse de la Fontaine, 1865-1872. Faune du pays de Luxembourg ou Manuel de zoologie contenant la description des animaux vertébrés observés dans le pays de Luxembourg. Imprimerie-librairie Victor Buck, Luxembourg.
Canton de Mamers
De Canton de Mamers ass eng franséisch administrativ Andeelung am Arrondissement Mamers, an de Sarthe an der Regioun Pays de la Loire.
Den Haaptuert ass Mamers.
Lach
Lach ass den Numm fir:
Luxemburger Marienkalender
De Marienkalender war en Almanach, dee vun 1877 bis 2017 all Joer vun der Imprimerie Saint-Paul s.a. publizéiert gouf.
En huet en Iwwerbléck iwwer dat vergaangent Joer gebueden, sou wéi eng villbeuechte Lëscht vun alle Staatsfonctionnairen a -verwaltungen.
2005 hat den Numm geännert, a gouf ëmgedeeft an Lëtzebuerger Panorama 20xx. Mat der Editioun 2008, déi uganks Dezember 2007 erauskoum, gouf deen "alen" Numm nees iwwerholl, Luxemburger Marienkalender 2008.
Burey-en-Vaux
Burey-en-Vaux ass eng franséisch Gemeng an der Meuse an der Regioun Grand Est.
NGC 1974
Den NGC 1974 ass e Stärekoup an Niwwel an der grousser Magellan-Wollek am Stärebild Dorado.
Den NGC 1974 huet eng Wénkelausdehnung vun 9' × 9' an eng visuell Magnitude vu +9,00 mag.
Koordinaten (Equinoxe J2000.0)
Milton Keynes Dons FC
Milton Keynes Dons FC (Spëtznumm The Dons) ass en englesche Foussballveräin zu Milton Keynes am Buckinghamshire. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System, dat nodeem se sech 2007/08 aus der Football League Two eropgeschafft haten. De Veräi spillt seng Heemspiller am National Hockey Stadium.
De Veräin gouf 1889 als Wimbledon Old Centrals FC zu Wimbledon am Südweste vu London gegrënnt. Am Joer 2002 krut de Veräin vum englesche Foussballverband d'Erlabnes fir méi wéi 100 km no Norden op Milton Keynes ze plënneren. 1977 ass de Veräin fir d'éischt an déi véierthéchste Spillklass vum englesche Foussball komm, a bis 1986 hu se et bis an d'First Division, deemools déi héchst Spillklass gepackt. 1996 goufe se 6. an der Premier League, hir bescht Positioun am englesche Foussball. Als Wimbledon FC hu si 1988 den FA Cup gewonnen, wat de gréissten Erfolleg an der Veräinsgeschicht ass.
Gena Dimitrowa
D'Gena Dimitrowa, gebuer de 6. Mee 1941 zu Beglej a Bulgarien a gestuerwen den 11. Juni 2005 an engem Spidol zu Milano an Italien, war eng bulgaresch Operesängerin.
Burey-la-Côte
Burey-la-Côte ass eng franséisch Gemeng an der Meuse an der Regioun Grand Est.
Gena Dimitrowa
D'Gena Dimitrowa huet hir Stëmm, si war dramatesche Sopran, zu Sofia ausbilde gelooss, wou si 1965 hiren éischten Optrëtt am Nationalen Operenhaus hat.
An de Joren drop ass si an deene gréissten Operenhaiser opgetrueden: An der Scala zu Milano, der Opéra de Paris, der Berliner Staatsoper, zu London am Royal Opera House Covent Garden an der The Metropolitan Opera zu New York.
Hir wichtegst Roll war déi vun der "Abigaille" am Giuseppe Verdi senger Oper Nabucco.
424 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 429 v. Chr. | 428 v. Chr. | 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | 422 v. Chr. | 421 v. Chr. | 420 v. Chr. | 419 v. Chr.
422 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | 422 v. Chr. | 421 v. Chr. | 420 v. Chr. | 419 v. Chr. | 418 v. Chr. | 417 v. Chr.
424 v. Chr.
Dës Säit befaasst sech mam Joer 424 v. Chr.
423 v. Chr.
6. Joerhonnert v. Chr. | 5. Joerhonnert v. Chr. | 4. Joerhonnert v. Chr. 428 v. Chr. | 427 v. Chr. | 426 v. Chr. | 425 v. Chr. | 424 v. Chr. | 423 v. Chr. | 422 v. Chr. | 421 v. Chr. | 420 v. Chr. | 419 v. Chr. | 418 v. Chr.
422 v. Chr.
Dës Säit befaasst sech mam Joer 422 v. Chr.
Centre de documentation sur les migrations humaines
De Centre de documentation sur les migrations humaines (kuerz CDMH) ass e lëtzebuergesche Fuerschungszentrum fir Migratioun, absënns d'Emigratioun aus an d'Immigratioun a Lëtzebuerg a seng(en) Nopeschregiounen.
423 v. Chr.
Dës Säit befaasst sech mam Joer 423 v. Chr.
Centre de documentation sur les migrations humaines
En ass zanter 1996 zu Diddeleng an der aler Gare Diddeleng-Schmelz, am Quartier Italien, ënnerbruecht. Den CDMH gëtt vun enger 1995 gegrënnter A.s.b.l. mam selwechten Numm gefouert, déi eng Konventioun mam Kulturministère a mat der Stad Diddeleng huet.
An der Gare ass eng Ausstellung; de Public huet och Zougank, op Demande, zu enger spezialiséierter Bibliothéik mat enger 5000 Bicher a 35 spezialiséierten Zäitschrëften.
Linn STIB 19
D'Linn 19 vum Bréisseler Metro verbennt d'Statiounen De Wand an Groot-Bijgaarden. D'Linn gouf den 9. Januar 1968 agefouert. Et ass aktuell eng vun deene meeschtbenotzten Tramlinnen zu Bréissel.
Centre de documentation sur les migrations humaines
Nieft der Fuerschung organiséiert den CDMH thematesch Ausstellungen a Konferenzen, ënnerhält eng Fachbibliographie a publizéiert Bicher zum Theema Migratioun.
Linn STIB 19
Statiounen
~ Bis 20h
+ No 20h
Centre de documentation sur les migrations humaines
No pasarán!
Nieft der aler Gare steet e Monument mat der Skulptur No pasarán! vum Lucien Wercollier zu Éiere vun de Spueniekämpfer, déi fräiwëlleg vu Lëtzebuerg aus als Brigadisten op der Säit vun de Republikaner an de Spuenesche Biergerkrich gezu sinn, fir géint déi franquistesch Truppen ze kämpfen an deenen hire Slogan No pasarán war.
Linn STIB 19
Um Spaweck
Säit vun der Bréisseler Verkéiersgesellschaft
Costa Blanca
D'Costa Blanca ass eng Küst am Oste vu Spuenien an der Provënz Alicante a läit um Mëttelmier. Si geet vun Denia am Norde bis op Pilar de la Horadada am Süden a besteet aus 244 km laange Plagen a Buchten.
Aner Uertschaften un der Costa Blanca sinn: Jávea, Calpe, Altea, Benidorm, Villajoyosa, Campello, Alicante, Santa Pola, Orihuela an Torrevieja.
Südlech grenzt d'Costa Blanca un d'Costa Cálida an nërdlech un d'Costa de Valencia.
Um Spaweck
Informatioune fir Touristen, Fotogallerie, d'Wieder a villes méi...
Canton de Clisson
De Canton de Clisson ass eng fréier franséisch administrativ Andeelung am Arrondissement Nantes, an der Loire-Atlantique an der Regioun Pays de la Loire.
Auxerrois (Regioun)
Den Auxerrois ass eng natierlech Géigend a Frankräich ronderëm d'Stad Auxerre, am Departement Yonne an der Regioun Bourgogne-Franche-Comté. Et ass eng historesch Provënz vum fréieren Herzogtum Burgund.
Moritz Ney
De Moritz Ney, eigentlech: Maurice Ney, gebuer de 26. Juli 1947 zu Péiteng, ass e lëtzebuergesche Moler a Sculpteur.
Vun 1968 bis 1969 war hien op der Werkkunstschule zu Tréier a vun 1969 bis 1972 op der Akademie der Bildenden Künste zu Karlsruhe.
Seng praktesch Léier als Sculpteur huet hien ë. a. beim Aurelio Sabbatini gemaach.
1988 huet hien, zesumme mat der Patricia Lippert, Lëtzebuerg op der Biennale vu Venedeg vertrueden.
De Moritz Ney wunnt a schafft an der Stad Lëtzebuerg an zu Diänjen.
Ausstellungen
Déi éischt Eenzelausstellung hat de Moritz Ney 1972 an der Galerie Glaub zu Köln. Hien hat zanterhier eng ganz Rei Ausstellungen ënner anerem an der Galerie Simoncini, der Banque Européenne d'Investissement, der Galerie l'Indépendance vun der Dexia-Bil, der Galerie Schlassgoart zu Esch, an huet un enger Partie Gruppenausstellungen an Däitschland, der Belsch, Italien a Russland deelgeholl. 2008 war hien och an der Ausstellung "ELO"-Inner Exiles, Outer Limits- am Mudam - Musée d'Art Moderne Grand-Duc Jean dobäi.
Gare Ëlwen
D'Gare vun Ëlwen ass déi lescht Gare op der CFL-Streck 1, der sougenannter Nordstreck, tëscht der Gare Klierf vun der Lëtzebuerger Eisebunn an der belscher Grenz. Déi éischt Gare an der Belsch ass zu Gouvy.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng Antenn geet vun Ettelbréck op Dikrech an eng weider Antenn zweigt zu Kautebaach of a féiert bis op Wolz.
D'Gare Ëlwen huet e Guichet, e gratis Park & Rail-Parking mat 148 Parkplazen, a speziell Parkplaze fir Leit mat reduzéierter Mobilitéit. D'Bus-Gare ass direkt niewendrun.
Champougny
Champougny ass eng franséisch Gemeng an der Meuse an der Regioun Grand Est.
Mosteiro dos Jerónimos
De Mosteiro dos Jerónimos oder Hieronymusklouschter, ass e Gebai zu Lissabon a Portugal dat am Manuelinik-Stil gebaut ass. Dat ass déi portugisesch Variant vum spéitgotesche Stil, an deem een och Elementer erëmfënnt, déi op d'Renaissance zeréckzeféiere sinn.
Et ass en 300 m laangt Gebai, bei deem déi räich Dekoratiounen aus Kalleksteen op der Fassad gutt erauskommen. An de Säitefligele sinn haut de Marinemusée an den archeologesche Musée ënnerbruecht. Dëst herrlecht Bauwierk ass vun der UNESCO op d'Lëscht vum Weltierwe gesat ginn. Et läit direkt beim Tuerm vu Belém, deem Tuerm, dee fir Portugal eng symbolesch Bedeitung huet.
Um Spaweck
Säit vun der UNESCO mat der Lëscht iwwer d'Weltierwen
Chalaines
Chalaines ass eng franséisch Gemeng an der Meuse an der Regioun Grand Est.
Gaston Thorn
Am zweete Weltkrich gouf hie vum Besatzer verhaft, a war e puer Méint an engem Stroflager internéiert.
Wärend sengem Droitsstudium zu Montpellier, Lausanne a Paräis war hie President vun der Lëtzebuerger Studentennunioun, der UNEL a vun enger internationaler Studentekonferenz, der ISC.
No sengem Studium gouf hien 1955 um Barreau ageschriwwen. 1959 gouf hie fir d'éischt Kéier an d'Chamber gewielt. Tëscht 1961 an 1963 war hien och Schäffe vun der Stad Lëtzebuerg, a vun 1959 bis 1969 Member vum Europäesche Parlament.
Vun 1969 bis 1974 war de Gaston Thorn Ausseminister, Minister fir d'Fonction publique a fir de Sport an der Regierung Werner-Schaus II. 1974 gouf hie selwer Premierminister vun enger Koalitiounsregierung tëscht der Demokratescher Partei (DP) an der Lëtzebuerger Sozialistescher Aarbechterpartei (LSAP), a war och responsabel fir d'Portefeuillen Ausseministère a Sport. 1975 war hien och President vun der 30. Sessioun vun der UNO-Generalversammlung.
No de Wale vun 1979 gouf d'Chrëschtlech-Sozial Vollekspartei (CSV) Koalitiounspartner vun der DP, de Gaston Thorn huet d'Ressorten Aussebezéiungen, Kooperatioun, Wirtschaft, Mëttelstand a Justiz iwwerholl.
De 6. Januar 1981 gouf de Gaston Thorn President vun der Europäescher Kommissioun, bis Januar 1985.
Duerno war e virun allem an der Privatwirtschaft aktiv: tëscht 1985 an 1999 war e President vum Verwaltungsrot vun der BIL, an tëscht 1987 an 1993 President vun der CLT. Hie war bis 1996 am Verwaltungsrot vu Foyer Finance.
Hien huet sech awer och weider fir d'international Politik intresséiert a war President vum "International European Movement", Member vun der trilateraler Kommissioun an dem Comité Jean Monnet. Hie war och President, spéider Éierepresident, vun der Liberal International, enger Daachorganisatioun vu liberale Parteien.
De Gaston Thorn war mat der lëtzebuergescher Journalistin a Publizistin Liliane Thorn-Petit (1933-2008) bestuet.
Gare Wolz
D'Gare vu Wolz läit an der Kadastersektioun Nidderwolz an ass d'Kappgare op der Antenn Kautebaach-Wolz vun der CFL-Linn 1, der sougenannter Nordstreck vun der Lëtzebuerger Eisebunn. Déi lescht Gare virdrun ass d'Gare Paradiso.
D'Nordstreck féiert vu Lëtzebuerg bis op Ëlwen an da weider an d'Belsch, wou se vu Gouvy un, Kontakt mat der belscher Linn 42 (Rivage-Gouvy) huet. Eng weider Antenn zweigt vun der Gare Ettelbréck of a féiert bis op Dikrech.
D'Gare vu Wolz huet e gratis Park & Rail-Parking mat 187 Plazen a speziell Parkplaze fir Leit mat reduzéierter Mobilitéit.
D'Gare vu Wolz ass eréischt zanter dem 24. September 1967 eng Kappgare. Virdrun huet d'Streck vu Wolz iwwer d'Schëmpecher Streck, duerch den Dall vun der Wolz, weider iwwer Wanseler, d'Schleef, laanscht Schëmpech an Nidderwampech, bis op d'belsch Grenz bei Benonchamps gefouert. Vun do aus hat se Uschloss un d'Linn 164 vun der belscher Eisebunn, an iwwer déi eraus, vum Y bei der Gare Baaschtnech-Nord, Uschloss un d'Linn 163 vu Libramont op Sankt Vith.
Den 19. Oktober 2022 gouf de fréieren Marchandisenhangar vun der Gare als national Kulturierfschaft klasséiert.
Michel Petrucciani
Säi Papp, den Antoine Petrucciani, genannt "Tony", e bekannten Jazzgittarist huet hie vu Klengem u Piano geléiert. Och seng zwéi Bridder si Museker, de Louis ass Kontrabassist an de Philippe Gittarist.
Baker-Insel
D'Baker-Insel, op Englesch Baker Island, ass eng 2,3 km² grouss Insel, déi net bewunnt ass, an déi am Pazifik läit. Et ass ee vun de Baussegebidder vun den USA, en Unincorporated Territory.
Politesche System vu Lëtzebuerg
Lëtzebuerg ass eng konstitutionell Monarchie a Form vun enger parlamentarescher Demokratie. Der Lëtzebuerger Constitutioun vun 1868 no (zanterhier e puermol geännert) ass de Groussherzog de Chef vum Land.
D'legislativ Gewalt (d. h. d'Méiglechkeet, Gesetzer ze maachen) läit beim Parlament (Chamber genannt), dat aus enger Kummer mat 60 Deputéierte besteet, an op 5 Joer gewielt gëtt.
D'exekutiv Gewalt huet de Groussherzog an d'Regierung. Déi aktuell Regierung besteet zanter dem 4. Dezember 2013. Si sëtzt sech zesummen aus dem Premierminister, deen traditionell den Titel Staatsminister dréit, 14 Ministeren an 3 Staatssekretären. De Staatsrot ass e konsultatiivt Organ, deem seng 21 Membere vum Groussherzog ernannt ginn.
D'juristesch Gewalt läit an der Hand vun enger onofhängeger Justiz.
Sri Lanka
D'Demokratesch Sozialistesch Republik Sri Lanka, op Singhalesesch Sri Lanka Prajatanrika Samajavadi Janarajaya an op Tamil Ilankaias Sananayaka Sosalisak Kutiyarasa, ass e Staat a Südasien.
Haaptstad
D'offiziell Haaptstad ass Sri Jayawardenepura mat enger 100.000 Awunner. De facto ass Colombo d'Haaptstad.
Sproochen
Déi offiziell Sprooche si Singhalesesch an Tamil. Verkéierssprooch ass Englesch.
Gustav Simon
De Gustav Johannes Simon, gebuer den 2. August 1900 zu Malstatt-Burbach, haut am Regionalverband Saarbrücken, a gestuerwen den 18. Dezember 1945 zu Paderborn, war als NSDAP-Gauleiter "Moselland" anengems de Chef der Zivilverwaltung (CdZ) vun 1940 bis 1944 zu Lëtzebuerg, dat déi Zäit vun Nazidäitschland besat war.
Seng Originnen, Ausbildung a berufflech Aktivitéit
Dem Gustav Simon säi Papp war Eisebunnsbeamten, seng Eltere ware vu klenge Baueren aus dem Honsréck hier. De Simon ass zu Saarbrécken an d'Primärschoul gaangen an duerno huet hien zu Merzig fir Schoulmeeschter geléiert. Mä, obschonn hien den Diplom hat, gouf hien net ernannt. Dunn huet en decidéiert, fir säi Premièresexamen nozemaachen. An där Zäit huet e bei der Eisebunn a bei der Douane ausgehollef. No senger Première huet hien op der Universitéit zu Frankfurt am Main Ekonomie gemaach. 1927 krut hie säin Diplom als Ekonomieprofesser an huet zu Völklingen geschafft. D'Joer drop huet en opgehale mat Schoul halen an huet ugefaangen haaptberufflech fir d'NSDAP ze schaffen.
NSDAP
Schonn 1923 war de Simon am Comité vun enger "Völkischen Hochschulgruppe" zu Frankfurt. De 14. August 1925 gouf hie Member vun der NSDAP, Membersnummer 17 017,. Mat enger Memberskaart ënner 100.000 war hien ee vun den "Alten Kämpfer", deem dat "Gëllent Parteiofzeechen" automatesch zougestanen huet. 1926 huet hien zu Hermeskeil d'Ortsgruppe vun der NSDAP gegrënnt. Kuerz drop huet en d'“Hochschulgruppe Frankfurt“ vum Nationalsozialistischen Deutschen Studentenbund gegrënnt. 1927 gouf de Simon op der Uni Frankfurt mat Majoritéit vun de Studenten als éischten nationalsozialistesche President vum Allgemeinen Studenten-Ausschuss (AStA) gewielt.
Trittico Regione Lombardia
Déi dräi Courssen heesschen:
De Gewënner vum Trittico Regione Lombardia gëtt an engem Punkteklassement ermëttelt, dat op Basis vun de Resultater an deenen dräi Courssen établéiert gëtt.
Gustav Simon
NSDAP
Scho wärend sengem Studium war hie ganz aktiv fir d'NSDAP, an en huet am Honsréck eng Partie vun Ortsgruppe gegrënnt.
421 v. Chr.
Dës Säit befaasst sech mam Joer 421 v. Chr.
Gustav Simon
NSDAP
Vun 1929 un ass et séier eropgaangen an der Parteihierarchie: De Simon war kuerz hannerenee Bezierksleeder vun der NSDAP, Conseiller zu Koblenz an Deputéierten am "Rheinischen Provinziallandtag". 1930 gouf hie fir de "Wahlkreis Koblenz-Trier" Deputéierten am Reichstag. Den 1. Juni 1931 gouf de Simon vum Hitler zum Gauleiter vum nei geschaafte Gau Koblenz-Trier ernannt. Am Géigesaz zu bal alle Gauleitere war de Simon net Member vun der SA oder vun der SS, mä hie war Obergruppenführer vum "NSKK", dem Nationalsozialistesche Kraftfahrerkorps.
De Simon a Lëtzebuerg
Nom Iwwerfall den 10. Mee 1940 stoung Lëtzebuerg am Ufank ënner der Militärverwaltung vum däitsche Militärbefehlshaber von Belgien und Nordfrankreich, dem Generol Alexander von Falkenhausen.
Déi Phas vun der Okkupatioun war den 2. August 1940 eriwwer, wéi den Hitler duerch en Arrêté de Gustav Simon zum Chef der Zivilverwaltung, CdZ nominéiert huet. Den CdZ ënnerstoung direkt dem Reichskriegsminister, also dem Adolf Hitler selwer den dee Ministère 1938 iwwerholl hat. Als säi Vertrieder an dëser Funktioun hat hien de Regierungspresident vun Tréier, den Heinrich Siekmeier. Hinnen hir Aufgab war, déi ganz Staatsadministratioun vum Groussherzogtum an eng däitsch ëmzeänneren, a Lëtzebuerg zu engem Bestanddeel vum Däitsche Räich ze maachen.
Den Doud vum Gustav Simon
Bei Krichsenn ass de Simon ënner dem Meederchersnumm vu senger Mamm am westfäleschen Upsprunge ënnergedaucht, wou hie sech als Gäertner verdangt huet. Den 10. Dezember 1945 gouf hien do vun engleschen Zaldote festgeholl a mat an de Prisong op Paderborn geholl.
Iwwer dem Simon säin Doud gouf a gëtt et zu Lëtzebuerg an an Däitschland zanter Enn 1945 vill widderspréchlech Rumeuren. Bei de Widderspréch geet et virun Allem dorëm, wou e gestuerwen ass an ënner watfir Ëmstänn.
Am Kär geet et eigentlech ëm zwou Versiounen: déi offiziell Versioun nennt als Plaz vum Doud Paderborn (cf. Doudeschäin vum État civil vu Paderborn, Bild op dëser Säit). De Simon soll sech do, am vun der englescher Arméi geleete Prisong, kuerz viru senger Ausliwwerung op Lëtzebuerg erhaangen hunn. Wat op deem Dokument opfält, dat ass, datt d'Registréiernummer 66/1946 eréischt am Februar 1946, also sou zwéi Méint nom Doudesdatum, agedroe gouf. Der zweeter Versioun no wier de Simon zu Lëtzebuerg gestuerwen. Déi englesch Besatzungsadministratioun hätt nämlech hiren Accord ginn, fir de Simon auszeliwweren, an hie wier vun zwéi Lëtzebuerger mat engem Auto vu Paderborn op Lëtzebuerg bruecht ginn, fir sech do viru Geriicht ze veräntwerten. Kuerz virun der Stad wier et beim Waldhaff zu engem vum Simon provozéierten Tëschefall komm, bei deem hien ëmbruecht gi wier. Dem Simon seng Läich wier am Prisong am Gronn ofgeliwwert an do e puermol vun der Press fotograféiert ginn, ier se begruewe gi wier. Dem Simon säi virzäitegen Doud hätt de geplangte Prozess verhënnert. Fir déi onerwaarten Affär ze vertuschen, wieren d'Medien — ënner anerem d'Agence DANA (Deutsch-Amerikanische Nachrichtenagentur) an d'Tageblatt — vum brittesche Captain Hanns Alexander mat gestallten Informatiounen iwwer de "Selbstmord zu Paderborn" versuergt ginn.
Eng jett historesch Etüde soen, datt dës Versioun vum Simon sengem Doud aus der Loft gegraff wier.
2014 koum eng nei Publikatioun eraus, déi der Thees vun enger Hiriichtung/Ermuerdung neien Opdriff gëtt: Deemno hätt den Hanns Alexander mat der Hëllef vu siwe Lëtzebuerger de Gustav Simon an engem Bësch zu Paderborn higeriicht.
Exoplanéit
En Extrasolare Planéit, kuerz Exoplanéit, ass e Planéit baussent (griichesch exo...) dem gravitativem Afloss vun der Sonn (lat. Sol). Extrasolar Planéite gehéieren also net zum Sonnesystem, mä zu engem anere Planéitesystem, respektiv ëmkreesen een anere Stär. Si ginn zu der Grupp vun de Planemos gerechent (vun: planetary mass objects).